Berlingske Tidende, 1784-05-17
Efter høi Begiering indrykkes følgende: Vi Catharina den Anden af Guds Naade Keiserinde og Enevolds Beherskerinde over alle Russer, til Moscau, Kiow, Wladimir, Nowogorod, Zarinde til Casan, Zarinde til Astrachan, Zarinde til Siberien, Zarinde til den Tauriske Chersones, Frue til Pleskov og Storfyrstinde til Smolensko, Fyrstinde til Estland, Liefland, Carelien Tver, Jugorien, Permien, Wiatca, Bulgarien, m.m. Frue og Storfyrstinde til Novogorod, til Eiernigow, Re san, Polock, Rostow, Jaroslaw, Belo-Oserien, Udo rien, Obdorien, Condinien, Witopsk, Mstislaw, og den hele Nordside, Herskerinde og Frue over det Jveriske Land, de Cartaliniske og Grusiniske Zarer, det Cabardiniske Land, de Egerkassiske og Goriske Fyrster, samt Arvefrue og Beherskerinde over andre flere. Vor Omhue for at udvide vore Undersaatteres og andre Nationers Handel med dem paa det sorte og middellandske Hav, er bleven kronet med et forønsket udfald, saasom alle de Vanskeligheder og hindringer, som i Følge den Tyrkiske Regierings=Forfatning hindrede Handelens Fremgang ved ethvert Skridt, der dog kun kan opelskes og blomstre der, hvor Lovene beskytte den, og hvor den under en uindskrænket Friheds-Skiold kan udbrede sig i alle sine Grene og mangfoldige Forhold, nu ere hemmede formedelst en med den Ottomanniske Port den 10de Junii sluttede Handelstractat. Vi have Selv fra den første Dag af vor Regiering fulgt en saadan uindskrænket Friheds Regler, ligesom samme stadfæstes ved adskillige fra Vor Trone udgangne Befalinger og Anordninger. Vi udvide den i nærværende Tiid i fuldt Maal over Handelen paa det sorte Hav, og fuldkommen tilegne den samme. Dens Beqvemmelighed og Sikkerhed, er fornemmelig derved befæstet, at det Tauriske Gebet med alle dertil hørende Lande er bleven indlemmet i Vort Rige, hvor Adgangen til adskillige Søehavne staaer aaben for alle dem, som ønske at tilføre sig noget af Ruslands Produkters Overskud, eller at afsætte deres egne Produkter og Manufacturer til Beste for vore Undersaattere med fælles Fordeel. Det er bekiendt at siden den sidste 6 Aars Krig med den Ottomanniske Port, hvori mange Seiervindinger fulgte Vore Vaaben, blev sluttet ved en fordeelagtig og ærefuld Fred, have Vi i det Catharinoslavske Statholderskab ved Floden Dner, tæt ved Mundingen af samme anlagt Staden Cherson, eftersom en dobbelt Beqvemmelighed viste sig der, saavel til videre at forsende Russiske Producter over dette Sted, som over samme at indføre alt det udenlands fra, som kan love Os Nytte. Foruden Handelens Betryggelse ved en mægtig Beskyttelse, og foruden mange virksomme Understøttelser, have vi søgt at ophielpe den ved mange Slags Lettelser, for saavidt samme nogenlunde passede sig dertil og kunde bestaae med de almindelige Handelsgrundsætninger. Denne Stad, og med den Vore i det Tauriske Gebet liggende Søestæder, Sebastopolis, hidindtil bekiendt under Navnet Achtiar, og forsynet med en meget god Søehavn, samt Theodosia, ellers Kaffa kaldet, befale Vi, i Betragtning af deres beqvemme Beliggenhed, at aabnes for alle med Vort Rige i Venskab staaende Nationer, til Beste for deres Handel med Vore troe Undersaattere. J Følge heraf erklære Vi herved høitidelig, at bemeldte Nationer maae paa egne eller fragtede og med deres Flag forsynede Skibe, frit, uden Fare, og ubehindret lande i disse Stæder, eller Landveis begive sig derhen, der indtage Ladninger og derfra afseile, eller efter eget Godtbefindende reise bort til Lands; kun at de holde sig Tarifferne og Toldanordningerne efterretlige i hvad, som angaaer Toldens Erlæggelse for ind- og udgaaende Vahre. Enhver, han være af hvad Nation han vil, kan forblive i ovenbenævnte Steder, saalænge hans Forretninger udfordre det, og han selv ønsker, i sin Troes roelige og uforstyrrede frie Bekiendelse, og i den med samme overeensstemmende Gudstieneste, i Kraft af de høilovlige Grundsætninger, som Vi af Vore Forfædre, de Russiske Selvbeherskere have arvet, udvidet og bekræftet, paa det at alle de i Rusland boende Folk maae i Overeensstemmelse med deres Troe og Forfædres Religion, prise Gud den Almægtige, samt i Forening med Vore Undersaattere anraabe ham om at forøge det Russiske Riges Velstand og befæste dets Vælde. Vi give enhver Frihed til at drive sin Handel uden Tvang for sig selv, eller i Handels=Selskaber, og love paa Vort Keiserlige Ord, at alle de Fremmede, som opholde sig i bemeldte 3de Stæder, skulle nyde de samme Friheder, som de ere indrømte i Vor Residens= og Søestad St. Petersborg og i Kreds= og Søestaden Archangel. Men i Tilfælde af en udbrydende Krig, vil enhver finde sin Sikkerhed i det af Os oprettede Neutralitætssystems Grundsætninger, som altid fra Vores Side skal holdes helligt og ubrydeligt. Skulde i øvrigt nogen Fremmed have Lyst til at sætte sig ned i disse eller andre Os undergivne Stæder, og begive sig iblant Vore Undersaatteres. Tal, saa imodtage vi ham allernaadigst under Vort Herredømme, og love, at han saaledes, som ovenmeldt er, i en fri Øvelse af sin medfødte Religion skal i alle Maader nyde alle de Rettigheder og Lettelser for Handelen og Skibsfarten, som Vore Undersaattere er tilstaaet. Han har en uindskrænket Frihed til at anlægge Fabriker, Manufacturer og hvad der ellers er tilladt til almindelig eller privat Nytte, og derved deelagtiggjøres han i alle de Fordeele og Fortrin, som Vore andre Undersaattere, der drive den samme Handel som han, nyde; kun at han erlægger de Afgifter, der paalægges saavel ham, som de Undersaattere, der staae i et lige Forhold med ham. Det skal være enhver af disse Fremmede fuldkommen tilladt, saavel for hans egen Person som for hans Efterkommere, at forblive saa længe under Vort Overherredømme, som han deri finder sin Fordeel. Men skulde de ønske at entlediges samme, da bekomme de dertil en ubehindret Frihed, saasnart de have erlagt Afgifterne for 3de Aar paa engang, saaledes som de aarligen betales. De borgerlige Fordeele tilkiendegives omstændelig i de Forordninger og Frihedsbreve, hvormed Vi ville forsyne Vore Stæder, og som med det første skulle blive bekiendtgjorte. Givet i St. Petersborg den 22de Februarii 1783 efter Christi Fødsel og vor Regierings 22de Aar. Originalen er af Hendes. hændig underskrevet.